  Туспуктэм: vk.com (Центр спортивной подготовки Удмуртии. ЦСП) Наталия Сильвестрова 12-тӥ южтолэзе Краснодар улосвылысь Архипо-Осиповка гуртын маунтинбайкъя Россилэн Кубок ӵошатсконъёслэн финалэз ортчиз. Удмуртиысь спортсменъёс зарни, азвесь но бронза медальёс утӥзы. Со сярысь элькунысь спортъя дасян центр «ВКонтакте» мерлыко вотэсысь нимлыко огиназ ивортӥз. Пиос пӧлын Удмуртиысь Илья Лужбин нырысетӥ инты басьтӥз, Павел Балобанов – куинетӥ инты. Нылъёс пӧлын Анна Миролюбова кыкетӥ вуиз. Спортсменъёс «гонка в гору» дисциплиная ӵошатскизы. Тодэ вайытом, Удмуртилэн сборноез велокроссъя Россилэн чемпионатаз но первенствояз нырысетӥ инты басьтӥз. Тегъёс: Спорт велоспорт Удмуртия  